Kyk: EFF ontwrig Tshwane-begrotingsredeSkermgreep uit die video. Lede van die EFF het Donderdag by verskeie geleenthede die Tshwane-metro se raadsvergadering, waar die 2022-’23-begroting ter tafel gelê sou word, ontwrig. Tshwane se burgemeesterskomiteelid vir finansies, Peter Sutton, sou die begroting vir die komende boekjaar aan die raad voorgelê het, maar is begroet deur betogende EFF-lede. Volgens die DA het die groep onder meer raadseiendom beskadig, elektroniese toerusting uitgeruk en toe voortgegaan om tafels en stoele om te gooi. Jacqui Uys, DA-koukusvoorsitter van die Tshwane-metro, sê die EFF het hierdie onwettige betoging gereël ten spyte van ŉ hofinterdik teen die party. “Die EFF se manewales om die werk van die raad te ontwrig is ŉ aanduiding van hul desperaatheid,” sê hy. “Dié gewelddadige optrede ondermyn die raadsverrigtinge en bedreig ons demokratiese prosesse.” ŉ EFF-raadslid het later buite die raadsvergadering, waar hy omring is deur mede-EFF-lede, gesê dat enige begroting wat ter tafel gelê word sonder om die werkers in te sluit, ŉ “uitverkoop-posisie” is. “Volgende keer moet ons vyf keer soveel as nou wees,” het die raadslid gesê. Die polisie en metropolisie is na die toneel ontbied, maar het skynbaar niks aan die situasie gedoen nie. Die DA gaan strafregtelike aanklagte teen die EFF-raadslede wat die betoging beplan het, aanhangig maak. Die begrotingsrede was veronderstel om aanduiding te gee van die stad se planne om te verseker dat hy voortgaan om voldoende dienste aan die inwoners van Tshwane te lewer. Die voorgestelde begroting sal nou volgende week ter tafel gelê word. “Hierdie begroting sal die stad se strewe na beter dienslewering en finansiële stabiliteit bevorder,” het Uys gesê. [Update] The Regional Chairperson, Fighter @RamaboduObakeng giving an update on what transpired during the seating and what needs to be done. Ours is to consolidate the ground towards a socialist power. #EFF1MillionMembershipCampaign #EFFAfricaDayPicket pic.twitter.com/mRhauimxzB — EFF Tshwane Region (@TshwaneEff) May 19, 2022 Ziyakhala Makunyiwe Macala ✊✊✊ pic.twitter.com/bY41RAGGse — EFF Tshwane Region (@TshwaneEff) May 19, 2022